MODIFICACIÓNS DAS BASES REGULADORAS DE SUBVENCIÓNS PARA A “CONCESIÓN DE AXUDAS PARA A ORGANIZACIÓN DE CTOS, EVENTOS E ACTIVIDADES DEPORTIVAS DA PROVINCIA DE PONTEVEDRA PARA O ANO 2022”. (EXPTE: 2022004164)
ADMINISTRACIÓN LOCAL — Provincial — Deputación Provincial (Subvencións e axudas, 15/06/2022)

A Xunta de Goberno desta Deputación Provincial na súa sesión ordinaria do día 10 de xuño de 2022, adoptou, entre outros, o seguinte acordo: 19.31839.- MODIFICACIÓNS DO ACORDO ADOPTADO EN XUNTA DE GOBERNO DE 04/03/2022 (Nº2.31379), NO QUE SE APROBAN AS BASES REGULADORAS DE SUBVENCIÓNS PARA A “CONCESIÓN DE AXUDAS PARA A ORGANIZACIÓN DE CTOS, EVENTOS E ACTIVIDADES DEPORTIVAS DA PROVINCIA DE PONTEVEDRA PARA O ANO 2022”. (Expte: 2022004164) No acordo núm.2.31379 adoptado en Xunta de Goberno de 4 de marzo de 2022 no que se aproban as bases reguladoras de subvencións para a “Concesión de axudas para a organización de campionatos, eventos e actividades deportivas da provincia de Pontevedra para o ano 2022”, establecese na súa base terceira. Financiamento o seguinte: “A concesión das subvencións estará suxeita a dispoñibilidade orzamentaria e convocarase con cargo a aplicación 22/340.3410.489.04 do orzamento da Deputación para o ano 2022 por importe total de 250.000,00€, dos cales 120.000,00€ serán destinados á liña 1 e 130.000,00 € a liña 2”, e na base cuarta: Entidades beneficiarias establécese: “Poderán ser beneficiarias desta convocatoria as entidades deportivas sen ánimo de lucro, legalmente constituídas e con domicilio fiscal na provincia de Pontevedra”. Finalizado o prazo de presentación de solicitudes o pasado 19 de maio e o claro incremento de solicitudes presentadas, respecto o ano 2021, recibíndose 217 o total de solicitudes neste 2022; polo que co fin de que poidan acadar unha subvención adecuada a finalidade a realizar, proponse un incremento de importes a subvencionar. Vista a dilixencia de fiscalizado e conforme da Intervención, a Xunta de Goberno acorda por unanimidade facer as seguintes modificacións no acordo: Na base terceira: Financiamento, onde figura: “convocarase con cargo a aplicación 22/340.3410.489.04 do orzamento da Deputación para o ano 2022 por un importe total de 250.000,00 €, dos cales 120.000,00 € serán destinados á liña 1 e 130.000,00 € a liña 2”, debe figurar: “convocarase con cargo a aplicación 22/340.3410.489.04 do orzamento da Deputación para o ano 2022 por importe total de 330.000,00 €, dos cales 180.000,00 € serán destinados á liña 1 e 150.000,00€ a liña 2” Na base cuarta: Entidades beneficiarias, onde figura: “Poderán ser beneficiarias desta convocatoria as entidades deportivas sen ánimo de lucro, legalmente constituídas e con domicilio fiscal na provincia de Pontevedra”, debe figurar: “Poderán ser beneficiarias desta convocatoria as entidades deportivas sen ánimo de lucro, legalmente constituídas e con domicilio fiscal na provincia de Pontevedra, excepto as federacións deportivas que poderán ter o domicilio fiscal fora da provincia de Pontevedra”, permanecendo invariable o resto do contido do acordo. Esta nova convocatoria publicarase no BOPPO, abrindo un novo prazo de vinte días hábiles, para a presentación de solicitudes. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.